Zhantas/Cleaned-Uzbek_Wikipedia huggingface dataset:
Yaxshidir achchiq haqiqat

„Yaxshidir achchiq haqiqat“ — oʻzbek shoiri Erkin Vohidov qalamiga mansub sheʼriy toʻplam. 1992-yil Toshkent shahrida Abdulla Qodiriy nomidagi xalq merosi nashriyotida chop etilgan. Toʻplamga muallif 1980-yillar oxiri, 1990-yillar boshida yozgan sheʼrlar kiritilgan. Xoji Abdullo Orif toʻplamga muharrirlik qilgan va kirish soʻz yozgan.

 
 „Yaxshidir achchiq haqiqat“ Ziyouz saytida

Turkum:Erkin Vohidov sheʼriy toʻplamlari
Soʻz (Boboyev asari)

„Soʻz“ — oʻzbek shoiri Mashrab Boboyev qalamiga mansub sheʼriy toʻplam. 1978-yil Toshkent shahrida Gʻafur Gʻulom nomidagi adabiyot va sanʼat nashriyotida 10 ming nusxada chop etilgan. Boboyev toʻplamni otasi Boboxoʻja Rustam oʻgʻli xotirasiga bagʻishlagan.

 

 
 „Soʻz“ Ziyouz saytida

Turkum:Sheʼriy kitoblar
Soʻz (maʼnolari)

Bifferend quyidagilardan birini anglatishi mumkin:

 Soʻz – nimanidir anglatish, koʻrsatish, ifodalash uchun xizmat qiladigan eng kichik nutq birligi;
 Soʻz (Boboyev asari) – oʻzbek shoiri Mashrab Boboyev qalamiga mansub sheʼriy toʻplam.
Muhabbat (Qahhor asari)

„Muhabbat“ — oʻzbek yozuvchisi Abdulla Qahhor qalamiga mansub qissa. Muallif bu qissani 1968-yil yozgan. Asar kitob sifatida ilk bor 1969-yil Toshkent shahrida Gʻafur Gʻulom nomidagi adabiyot va sanʼat nashriyotida chop etilgan. „Muhabbat“ Qahhor tirikligida yozgan soʻnggi asardir. Qissada ikki yoshning oʻz muhabbati uchun kurashi haqida soʻz yuritiladi.

Asarni nashrga tayyorlashda quyidagi shaxslar ishtirok etgan: X. Ergashev – muharrir, N. Xoliqov – rassom, Yu. Pavlov – rasmlar muharriri, A. Boboxonov – texnik muharrir, Sh. Zuhriddinov – musahhih.

 
 „Muhabbat“ Ziyouz saytida

Turkum:Qissalar
Turkum:Abdulla Qahhor asarlari
Chinobod

Chinobod — Oʻzbekiston Respublikasi Andijon viloyati Baliqchi tumaniqarashli shaharcha. 2009-yilda shaharcha maqomi berilgan. Andijon viloyatiga qarashli Andijon va Namangan viloyatlati orasida joylashgan. Bu yerdan ikki viloyat markazigacha har ikkisiga 30 km, yaʼni markazda joylashgan.ПОСТАНОВЛЕНИЕ КАБИНЕТА МИНИСТРОВ РЕСПУБЛИКИ УЗБЕКИСТАН 13.03.2009 г. N 68 О ДОПОЛНИТЕЛЬНЫХ МЕРАХ ПО СОВЕРШЕНСТВОВАНИЮ АДМИНИСТРАТИВНО-ТЕРРИТОРИАЛЬНОГО УСТРОЙСТВА НАСЕЛЕННЫХ ПУНКТОВ РЕСПУБЛИКИ УЗБЕКИСТАН

 

Turkum:Baliqchi tumanidagi shahar tipidagi aholi punktlari
Dushanbedagi ShHT sammiti (2014)

2014-yil Shanxay Hamkorlik Tashkiloti sammiti — tashkilotga aʼzo davlat rahbarlarining Tojikiston poytaxti Dushanbeda 2014-yil 11-12-sentyabr kunlari boʻlib oʻtgan sammiti.http://www.dnd.com.pk/13th-annual-summit-sco-starts-today-dushanbe/ Sammitda separatizm, ekstremizm va terrorizmga qarshi kurash, shuningdek, Afgʻoniston muammosi bo'yicha tegishli kelishuvlar imzolandi.

 

Turkum:Shanxay hamkorlik tashkiloti sammitlari
Turkum:Dushanbe
U dunyoda

„U dunyoda“ , toʻliq nomi „U dunyoda, yoki haj qissasi“ — tojik yozuvchisi Fazliddin Muhammadiyev qalamiga mansub qissa. Muallif dinni tanqid qiluvchi ushbu asarni 1965-yil bir guruh musulmon bilan Makka va Madina shaharlariga qilgan haj davomida boshidan kechirganlariga asoslanib yozgan. Qissa ilk bor 1966-yil Dushanbe shahrida „Irfon“ nashriyotida chop etiglan. Muhammadiyev „U dunyoda“ va „Chekkadagi uy“ qissalari uchun 1965-yil Rudakiy nomidagi Tojikiston SSR davlat mukofoti bilan taqdirlangan.

Asarda Islom diniga satirik nazar bilan qaralgan. Muhammadiyev hajdan qaytib kelganidan keyin hoji unvonini olishdan bosh tortgan va „U dunyoda“ qissasini yozgan . Natijada 1986-yil radikal musulmonlar muallifni pichoqlab oʻldirgan.

Asarni 1968-yil Ashurali Ahmedov oʻzbek tiliga tarjima qilgan. 1970-yil Yuriy Smirnov rus tiliga tarjima qilgan. Ruscha nashr kitobxonlar tomonidan yaxshi kutib olingan. 1982-yil Cecīlija Dinere latish tiliga tarjima qilgan. 1983-yil „Maorif“ nashriyotida rus tilida qayta nashr qilingan.

 

 
 „U dunyoda“ Lib.ru saytida 

Turkum:Qissalar
Toshkentdagi ShHT sammiti (2004)

Shanxay Hamkorlik Tashkilotining 2004-yilgi sammiti — tashkilotga aʼzo davlat rahbarlarining Toshkentda 2004-yil 16-17-iyun kunlari boʻlib oʻtgan ucharshuvi.

Uchrashuvning asosiy masalasi mintaqaviy xavfsizlikni ta’minlashdan iborat edi. Olti davlat prezidentlari bir qator qo‘shma hujjatlarni imzolagan. Toshkentda ShHT mintaqaviy aksilterror tuzilmasi ijroiya qo‘mitasi binosining tantanali ochilishi bilan boshlangan. Tashkent Intercontinental mehmonxonasining Kongress-markazi binosida Tashkilot davlat rahbarlarining tor doiradagi uchrashuvi bo'ldi. Islom Karimov kun tartibini o‘qib eshittirdi. Ayni paytda shu binoda delegatsiyalarning kengaytirilgan yig‘ilishi bo‘lib o‘tgan.

Rasmiy suratga olishdan so‘ng Toshkent deklaratsiyasi, shuningdek, giyohvandlik vositalari va psixotrop moddalar kontrabandasini nazorat qilish to‘g‘risidagi bitim kabi bir qator hujjatlar imzolanishi bilan yakunlandi. Mo'g'uliston ShHT doirasida kuzatuvchi sifatida tasdiqlangan. Kengaytirilgan yig‘ilishda Afg‘oniston rahbarining ham chiqishi tinglandi. 

 

Turkum:Toshkentdagi sammitlar
Turkum:Shanxay hamkorlik tashkiloti sammitlari
Turkum:2004-yilda Oʻzbekiston
Pekindagi ShHT sammiti (2012)

2012-yilgi Shanxay Hamkorlik Tashkiloti sammiti tashkilot aʼzoligidagi davlat rahbarlarining Pekinda boʻlib oʻtgan 12-sammiti.

 Delegatsiya rahbarlari 
Sammitda qatnashgan prezidentlar:

Boshqa davlatlar vakillari:

 

Turkum:Shanxay hamkorlik tashkiloti sammitlari
Turkum:Pekin
Choʻqintirgan ota yoki mafiya sardori

„Choʻqintirgan ota yoki mafiya sardori“ – italyan-amerika yozuvchisi Mario Puzo qalamiga mansub roman. Ilk bor 1969-yil G. P. Putnam's Sons nashriyotida chop etilgan. Asarda Nyu-York shahrida yashovchi Don Vito Corleone boshchiligidagi mafiya oilasi haqida soʻz yuritiladi. Romandagi hodisalar 1945-1955-yillarda sodir boʻladi. Bundan tashqari, unda Don Vito Corleonening bolaligi va oʻsmirligi haqida ham hikoya qilinadi.

Roman asosida 1972-yil film suratga olingan. 1974- hamda 1990-yillarda Puzo koʻmagi bilan filming davomi suratga olingan. Birinchi va ikkinchi filmlar eng sara filmlar qatoriga kiradi.

Asarni rus tilidan oʻzbek tiliga Tursunboy Adashboyev va Muhammadjon Oʻrinboyev tarjima qilgan. Oʻzbekcha nashr 2000-yil Toshkent shahrida „Sharq“ nashriyotida chop etilgan. 2015-yil „Yangi asr avlodi“ nashriyot-matbaasida qayta nashr qilingan.

 
 „Choʻqintirgan ota yoki mafiya sardori“ (2000-yilgi nashr) Kitobxon saytida
 „Choʻqintirgan ota yoki mafiya sardori“ (2015-yilgi nashr) Hilolnashr.uz saytida 

Turkum:AQSh romanlari
Toshkentdagi ShHT sammiti (2010)

Shanxay Hamkorlik Tashkilotining Toshkentdagi sammiti — tashkilotga a'zo davlat rahbarlari, kuzatuvchilar va hamkorlar ishtirokidagi 2010-yilda Toshkentda bo'gan yig'ilishi. Sammitda Qirgʻizistondagi vaziyat muhokama qilindi

 

Turkum:Toshkentdagi sammitlar
Turkum:2010-yilda Oʻzbekiston
Turkum:Shanxay hamkorlik tashkiloti sammitlari
Bir qultum fojiasi

„Bir qultum fojiasi — ichkilikbozlik ziyoni haqidagi hajviyalar, voqeiy hikoyalar, sheʼrlar, hikmatli soʻzlar hamda maqollar jamlangan toʻplam. 1986-yil Toshkent shahrida Gʻafur Gʻulom nomidagi adabiyot va sanʼat nashriyotida chop etilgan.

Toʻplamni Zikrilla Egamberdiyev va Toʻlqin Rasulev tuzgan. Unga Abdulla Qahhor, Said Ahmad, Neʼmat Aminov, tuzuvchi Toʻlqin Rasulev hamda boshqalar qalamiga mansub kichik hikoyalar kiritilgan. Shuningdek, toʻplamga xalq ijodi namunalari ham kiritilgan. Asarga kiritilgan hajviyalar va atamalar uslubi ilmiy ishlarda tahlil qilingan.

 Boʻlimlari 
 „Havjiy va voqeiy hikoyalar“
 „Donolarning nasihatlari“
 „Maqollar“
 „Hikoyat va rivoyatlar“
 „Chogʻir firoqi ado etdi mani“
 „Tajribalar hikoya qiladi“
 „Qadimgi kitoblar zarvaraqlaridan“
 „Qiziq gaplar, badmastlarga jazolar“

 

 
 „Bir qultum fojiasi“ Ziyouz saytida

Turkum:Sheʼriy kitoblar
Turkum:Hajviya kitoblar
Brussel

Brussel quyidagilardan birini anglatadi:

 Brussel shahri — Belgiya va Yevropaning poytaxti. 
 Brussel Poytaxt Regioni — Belgiyaning poytaxt regioni.
Mexiko

Mexiko — Meksikaning markazidagi shtat. Maydoni 21,5 ming km². Aholisi 13,08 mln. kishi (2000). Maʼmuriy markazi — Toluka shahri Markaziy Mesa togʻligining jan. qismi, qisman Vulkanli Syerra togʻlarida joylashgan. Gʻarbda Toluka togʻ oraligi havzasi va sharqda Mexiko havzasini oʻz ichiga oladi. Vulkan harakatlari faol seysmik rayon hisoblanadi. Iklimi tropik, togʻli iqlim, oʻrtacha oylik temperaturalar 9—12° dan 15—18° gacha. Yillikyogʻin 500–1000 mm. Togʻlar oʻrmonlar bilan qoplangan, 4000 m dan baland yerlar yaylovlardan iborat. Xoʻjaligining asosini qishloq xoʻjaligi tashkil etadi. Ekin maydonining 40% lalmikor yerlar (makkajoʻxori, dukkakli ekinlar, arpa ekiladi), 9% sugʻoriladigan yerlardan iborat. Toluka shahri atrofida bugʻdoy ekiladi, sut chorvachiligi, shimoliy rayonlarda kuychilik rivojlangan. Asosiy sanoat korxonalari: avtomobilsozlik, kimyo, yengil sanoat, metallsozlik, sunʼiy oʻgʻitlar ishlab chiqarishOʻzME. Birinchi jild. Toshkent, 2000-yil
Issiqkoʻl

Issiqkoʻl quyidagilardan birini anglatadi:

 Issiqkoʻl viloyati — Qirgʻizistonda joylashgan viloyat.
 Issiqkoʻl tumani — shu viloyatda joylashgan tuman.
 Issiqkoʻl — Issiqkoʻl viloyatida joylashgan koʻl.
Konverter

Konverter, konvertor (ing. converto — oʻzgartiraman, aylantiraman) — suyuq choʻyanga kislorod yoki havo yuborib poʻlat olinadigan yoki shteynlarga havo yoki kislorod yuborib qora metall yoxud rangli metall sulfidlari olinadigan metallurgiya agregati; konverter ishlab chiqarishi qurilmasi. Poʻlat olishda, asosan, kislorodli K. ishlatiladi. Ilgari bu maqsadda bessemer va tomas K.lari ishlatilgan.

K. nok yoki silind-rik koʻrinishda boʻladi. K.ni tubidan, yonidan va ustidan kislorod (havo) beriladi. K.ni maxsus mexanizm bilan ogʻdirib boʻgʻzidan choʻyan quyiladi, unga flyus, temir-tersaklar solinadi. Tayyor mahsulotlar (poʻlat, shlak, gazlar) ham shu boʻgʻzidan olinadi. Bunday K.larning sigʻimi 400 t gacha boradi. Shteynlardan mahsulotlar olinadigan K.ning ichiga magnezit gʻishti teriladi. K.ning boʻgʻzidan shteynlar, flyuslar va boshqa materiallar solinadi. Bunda havo yoki kislorod K.ning pastki qismida joylashgan furma orqali beriladi. Hosil boʻlgan mahsulot (shlak va metall) boʻgʻzidan quyib olinadi (yana qarang Bessemer jarayoni, Tomas jarayoni).OʻzME. Birinchi jild. Toshkent, 2000-yil== ==
Daraja (harorat)

Gradus ( — qadam, daraja) yoki daraja — temperaturaning turli shkalalariga muvofiq keladigan har xil birliklarining umumiy nomi. Selsiy gradusi (°S), Kelvin gradusi (K), Farengeyt gradusi (°Gʻ), Reomyur gradusi (°R) mavjud. Selsiy shkalasida suvning muzlash temperaturasi (0°S) bilan qaynash temperaturasi (100°S) oraligʻi teng 100 qismga boʻlinadi. Kelvin shkalasida ideal gaz molekulalarining tartibsiz issiq,lik harakati toʻxtash temperaturasi, yaʼni mutlaq nol (t°=273,15 °C) nol gradus (0 K) debolinadi. Farengeyt shkalasida qor va nashatir aralashmasining erish nuqtasi (0°S) bilan kishi tanasining normal temperaturasi (36°S) oraligʻi teng 100 qismga boʻlingan. Bu shkala boʻyicha 0 °C=32 °F, suvning qaynash temperaturasi 100°S=212°Gʻ, demak, qor erishidan suv qaynashigacha boʻlgan temperatura 180 °F. Reomyur shkalasida suvning muzlash va qaynash oraligʻi 80 ga boʻlingan, yaʼni 100 °C=80°R. Bu temperatura shkalalari orasidagi bogʻlanish quyidagicha: 1 K=1 °C=O,8R=1,8 °F;

 Yana qarang 
Daraja (burchak)

 
 OʻzME. Birinchi jild. Toshkent, 2000-yil
Daraja (burchak)

Daraja yoki Gradus — yassi burchak birligi; toʻgʻri burchakning 1/90 qismiga yoki doiraning 1/360 qismiga teng; ° belgi bilan belgilanadi. Gradus=60’=3600", bu yerda ʻ — burchak minutlari, " — burchak sekundlari. Yoyiq burchak 180°ga teng. Gradus aylana yoyini oʻlchash uchun ham ishlatiladi; 

 radian (radianlar 1°)

 Yana qarang 
Daraja (harorat)

 
 OʻzME. Birinchi jild. Toshkent, 2000-yil
Paxtaobod (Sirdaryo viloyati)

Paxtaobod — Sirdaryo viloyati Sardoba tumanidagi shaharcha (1984-yildan). Tuman markazi. Viloyat markazi (Guliston shahri) dan 95 km, yakin temir yoʻl stansiyasi — Paxtakor (25 km). Aholisi 12,2 ming kishi (2000).

P.da tuman hokimiyati binosi, maʼmuriy muassasalar, kurilish tashkilotlari, avtokorxona, aloqa boʻlimi, umumiy taʼlim maktablari, musika maktabi, kasb-hunar kolleji, markaziy kutubxona, madaniyat uylari, madaniyat va istirohat bogʻi, stadion, markaziy kasalxona, poliklinika, dorixona, savdo va maishiy xizmat koʻrsatish shoxobchalari mavjud. P. — Guliston yoʻnalishida avtobuslar qatnaydi.OʻzME. Birinchi jild. Toshkent, 2000-yil

 

Turkum:Sardoba tumani
Turkum:Sirdaryo viloyatining shahar tipidagi aholi punktlari
Temirtanlar

„Temirtanlar“ — oʻzbek yozuvchisi Qudrat Doʻstmuhamedov qalamiga mansub ilmiy-fantastik qissa va hikoyalar toʻplami. 1987-yil Toshkent shahrida „Yulduzcha“ nashriyotida chop etilgan. Toʻplamga 11 hikoya hamda 1 qissa kiritilgan.

Toʻplamni Tohir Malik hamda Rustam Obidov taqriz qilgan. Asarni nashrga tayyorlashda quyidagi shaxslar ishtirok etgan: A. Xudoyberdiyev – muharrir, O. Galitskaya – rassom, F. Basharova – rasmlar muharriri, E. Tolochko – texnik muharrir, R. Qayumov – musahhih. Kitob adadi – 60 000 nusxa.

 Qissa va hikoyalar 
Hikoyalar
 „Oltin tuxum“
 „Hayotbaxsh nur“
 „Mangu parvoz“
 „Uddaburonlar“
 „Tegmanozik“
 „Temirtanlar“
 „Qariya“
 „Kashfiyot“
 „Mustahkamlik chegarasi“
 „Kim odam?“
 „Ilon“

Qissalar
 „Fidoyilar“

 

 
 „Temirtanlar“ Ziyouz saytida

Turkum:Qissalar
Tom Sawyerning yangi sarguzashtlari

„Tom Saywerning yangi sarguzashtlari“ (yaʼni „Tom Sawyer xorijda“) — amerikalik yozuvchi Mark Twain qalamiga mansub roman. Muallif asarni 1894-yil yozgan.

Roman Jules Verne qalamiga mansub sarguzasht hikoyalarga parodiya oʻlaroq yozilgan. Asar Tom Sawyer haqidagi boshqa asarlarning davomidir. Romanni rus tilidan oʻzbek tiliga Abduvoris Abdumajidov tarjima qilgan.

 Syujeti 
Asar bosh qahramonlari Tom, Huck va Jim havo sharida Afrika boʻylab sayohat qilishadi. Sayohatlari davomida sherlar, oʻgʻrilar hamda burgalarga duchor boʻladilar hamda dunyoning ayrim moʻjizalarini, jumladan, Misr piramidalarini koʻradilar. „Huckleberry Finn sarguzashtlari“ hamda „Tom Sawyer, detektiv“ asarlaridagidek „Tom Saywerning yangi satguzashtlari“ ham Huck Finn otidan birinchi shaxsda soʻzlab beriladi.

 Qahramonlari 
 Tom Sawyer – bosh qahramon
 Huckleberry Finn , Huck – Tomning doʻsti
 Jo – Tomning doʻsti

 Oʻzbekcha tarjimasi 
Romanni oʻzbek tiliga Abduvoris Abdumajidov tarjima qilgan. Oʻzbekcha nashr 1980-yil Toshkent shahrida „Yosh gvardiya“ nashriyotida chop etilgan. Oʻzbekcha nashrda „Tom Saywerning yangi satguzashtlari“ romani bilan birga „Muxbir bilan suhbat“ hamda „Gubernatorlikka saylovlar“ qisqa hikoyalari ham berilgan.

 
 „Tom Saywerning yangi satguzashtlari“ Ziyouz saytida

Turkum:Romanlar
Leonid Gayday

Leonid Iovich Gayday (30.01.1923-19.11.1993) — Sovet Ittifoqi va Rossiya aktyori, kinorejisyori. Ikkinchi jahon urushi qatnashchisiЖурнальные анкеты и реальный бокс-офис // Кино-Театр.

 

 Yana qarang 
Eldar Ryazanov

 
 Сайт гения комедии Леонида Гайдая

Turkum:Rossiyalik erkak aktyorlar
Turkum:Sovet erkak aktyorlari
Yodgor (qissa)

„Yodgor“ — oʻzbek yozuvchisi Gʻafur Gʻulom qalamiga mansub qissa. Ilk bor 1936-yil chop etilgan. Bir necha marta nashr qilingan. Asarni L. Satserdotova rus tiliga tarjima qilgan.

Qissada yangi odam xarakterining shakllanishi tasvirlangan. Asarda inson tarbiyasi Joʻra, Saodat va Mehrixon obrazlari yordamida ochib berilgan.

 

 
 „Yodgor“ Ziyouz saytida

Turkum:Qissalar
Ivan Vasilyevich kasbini oʻzgartiradi

Ivan Vasilyevich kasbini oʻzgartiradi  — SSSR tarixiy komediyasiFor example. 1973-yilda Mixail Bulgakovning shu nomdagi romani asosida suratga olingan. Film Sovet Ittifoqida keng miqyosda ommalashgan va postsovet mamlakatlarda bugunga qadar mashhur boʻlib keladiYaderniy vzriv v „Brilliantovoy ruke“. Filmning oʻzbekcha dublyajiga Omon Abdurazzoqov, Yoqub Ahmedov, Hamza Umarov, Mukambar Rahimova, Amin Turdiyev, Obid Yunusov, Toʻlqin Tojiyev, Oʻktam Luqmonova ovoz berishgan.

 Syujeti 
Voqea 1973-yilda Moskvada boshlanadi. Muhandis Aleksandr Timofeyev (Shurik) oʻz kvartirasida vaqt mashinasi ustida ishlaydi. Tasodifan, u oʻz turar-joy binosi boshqaruvchisi Ivan Vasilyevich Bunsha va vaziyat tufayli uyga kirib qolgan oʻgʻri Georgiy Miloslavskiyni Ivan Vasilyevich Grozniy davriga yuboradi. Bunsha Ivan Grozniy va Miloslavskiy xuddi shu nomdagi knyaz qiyofasida kiyinib, oʻzlarini niqoblashga majbur boʻlishadi. , haqiqiy Ivan Grozniy xuddi shu mashina tomonidan Shurikning kvartirasiga tushib qoladi va zamonaviy hayot bilan tanisha boshlaydi. Shurik esa hammani qaytib kelishi uchun mashinani tuzatishga harakat qiladi. Nazoratchi Bunsha va Ivan Grozniy bir-biriga oʻxshash, ammo butunlay boshqacha xarakterga ega, bu esa ikki shaxsning kulgili holatlariga tushib qolishiga olib keladi. Miloslavskiy tomonidan buyumlari oʻgʻirlangan Anton Shpak tomonidan xabar berilgan militsiya, vaqt mashinasini taʼmirlayotgan Shurikning uyiga kelib, Ivan Grozniyni gumonlanuvchi sifatida olib ketadi. Bu vaqtda Bunsha va Miloslavskiyning asl qiyofasi fosh boʻlib qoladi va ular saroy soqchilari bilan kurashishga majbur boʻladilar. Film Bunsha, Miloslavskiy va Ivan Grozniyni oʻz joylariga qaytishlari bilan tugaydi. Butun film voqealari Shurikning tushi ekanligi maʼlum boʻladi.

 Rollarda 

 

 
 
 
 Trailer and Screenshot
 Screenshots and the script of the film compared with the original play by Bulgakov

Turkum:1973-yil filmlari
Turkum:Sovet Ittifoqi filmlari
Nikolay Noskov

Nikolay Ivanovich Noskov (12.1.1956) — Rossiyalik musiqachi, xonanda va bastakorНОСКОВ Николай Иванович, фото, биография.
 Biografiya 
Nikolay oilada to’rt farzanddan biri bo’lgan. Professional musiqiy ta’limga ega emas. Fortepiano, gitara va baraban chalishni harbiy xizmat paytida o’rganganНОСКОВ Николай Иванович, фото, биография.
1987-yildan «Gorky Park» guruhi yakkaxoni va bastakori sifatida ishlamoqda. Taniqli musiqachilar – Bon Jovi va Klaus Mayne bilan birga duet bastalagan va kuylagan.
Guruhning «Gorky Park» albomi 1989-yilda e’lon qilingan «Billboard» jurnalining Billboard Top 200 albomlar reytingida 81-o’rinni oldi.
 Diskografiya 
«Moskva»:
 1982 — Н. Л. О. 
«Гран-при»:
 1988 — К теологии (EP)
Gorky Park:
 1989 — Gorky Park (albom)
«Николай»:
 1994 — Mother Russia

 

Turkum:Rok-musiqachilar
Turkum:Bastakorlar
Turkum:Yashayotgan insonlar
Oʻylar, hikmatlar, naqllar, sheʼrlar

„Oʻylar, hikmatlar, naqllar, sheʼrlar“ – Abu Rayhon Beruniy oʻylari, hikmatlari, naqllari va sheʼrlari toʻplami. Toʻplamni Abdusodiq Irisov tuzib, nashrga tayyorlagan. Asar 1973-yil – Beruniy tavalludiga 1 000 yil toʻlganda eʼlon qilingan. Toʻplam Toshkent shahrida „Yosh gvardiya“ nashriyotida chop etilgan. „Oʻylar, hikmatlar, naqllar, sheʼrlar“ Beruniyning Oʻzbekistonda chop etilgan oz sonli asarlaridan biri boʻlib, ayrim oliy taʼlim muassasalarining tavsiya qilingan i roʻyxatlaridan oʻrin olgan.

Toʻplam uchun Irisov keng koʻlamli kirish soʻz yozgan. Kitob „Oʻylar, hikmatlar“ hamda „Naqllar, sheʼrlar“ boʻlimlaridan iborat. Asarga kiritilgan iqtiboslar Beruniyning oldin chop etilgan bir necha asaridan, jumladan, „Tanlangan asarlar“, „Hindiston“ (1965), „Qadimgi xalqlardan qolgan yodgorliklar“ (1968) asarlaridan olingan. „Mineralogiya“ asaridan olingan iqtiboslarni esa Irisovning oʻzi arab tilidan oʻgirgan.

 

 
 „Oʻylar, hikmatlar, naqllar, sheʼrlar“ Ziyouz saytida

Turkum:Sheʼriy kitoblar
Turkum:Aforizm kitoblar
KES yulduzi. Amfibiya odam

„KES yulduzi. Amfibiya odam“ — rus yozuvchisi Aleksandr Belyayev qalamiga mansub ilmiy-fantastik romanlar toʻplami. Toʻplamga muallifning „KES yulduzi“ hamda „Amfibiya odam“ romanlari kiritilgan. Romanlarni rus tilida oʻzbek tiliga Nizom Komilov tarjima qilgan. Toʻplam 1970-yil Toshkent shahrida „Yosh gvadriya“ nashriyotida chop etilgan.

Mazkur toʻplamni tayyorlashda quyidagi shaxslar ishtirok etgan: E. Mirobidov – muharrir, G. Jirnov – rassom, K. Nazarov – rasmlar muharriri, L. Shishikina – texnik muharrir, M. Azimboyeva – musahhih. Kitob adadi – 45 000 nusxa.

 KES yulduzi 

„KES yulduzi“ romani Ilk bor „Vokrug sveta“ jurnalida chop etilgan. Kitob sifatida esa birinchi marta 1936-yil nashr qilingan. 

Roman oʻzbek tilida ilk bor „KES yulduzi. Amfibiya odam“ toʻplamida chop etilgan. 1989-yil „Amfibiya odam. Jahongir. KES yulduzi“ toʻplamida qayta nashr qilingan.

„KES yulduzi“ fazoni oʻzlashtirish mavzusidagi Sovet Ittifoqida chop etilgan ilk fantastik asardir. „KES yulduzi“ rus olimi Konstantin Eduardovich Siolkovskiy xotirasiga bagʻishlangan. Asarda yerning ikkinchi sunʼiy yoʻldoshi KES yulduzi deb ataladi.

 Amfibiya odam 

Belyayev „Amfibiya odam“ romanini 1927-yil yozgan. Asar ilk bor 1928-yil „Vokrug sveta“ jurnalida chop etilgan. Kitob sifatida ham oʻsha yili nashr qilingan. 

Roman oʻzbek tilida ilk bor „KES yulduzi. Amfibiya odam“ toʻplamida chop etilgan. 1989-yil „Amfibiya odam. Jahongir. KES yulduzi“ toʻplamida qayta nashr qilingan.

Asar bosh qahramoni Ixtiandr ham suvda, ham quruqlikda yashay oladigan odam-amfibiyadir.

 
 „KES yulduzi“ Ziyouz saytida 
 „Amfibiya odam“ Ziyouz saytida

Turkum:Romanlar
Quvonchbekning quvonchi

„Quvonchbekning quvonchi“ — qirgʻiz shoiri Musa Jongʻoziyev qalamiga mansub sheʼriy toʻplam. 1986-yil Toshkent shahrida „Yosh gvardiya“ nashriyotida chop etilgan. Sheʼrlarni Tursunboy Adashboyev oʻzbek tiliga tarjima qilgan. Asar rasmlarini Abduboqi Gʻulomov chizgan. Toʻplamga bolalar uchun moʻljallangan sheʼrlar kiritilgan.

 Sheʼrlar 
 „Egiz farzand“
 „Oʻsh“
 „Doim tayyorman“
 „Chanoqlarning bayrami“
 „Quvonchbekning quvonchi“
 „Pichan oʻrimida“
 „Ozor berma qushlarga“
 „Toy-toy“
 „Quruq qoldi“
 „Oʻxshamangiz Qurbonga“
 „Uxlab yotar“
 „Sovuq yeysan“
 „Soʻqmoq“
 „Qor yogʻdi“
 „Bilmay qolibmiz“
 „Kuyib ketdi choʻntagi“
 „Kundalik“
 „Befarosat hoʻkiz“

 

Turkum:Sheʼriy kitoblar
Birinchi tabassum

„Birinchi tabassum“ – oʻzbek yozuvchisi Safar Barnoyev qalamiga mansub qissa. Ilk bor 1972-yil chop etilgan. Qissada bosh qahramon Aliqul ismli bola va uning doʻstlarining maktabdagi hayoti hamda biri-biri va oʻqituvchilari bilan munosabatlari haqida hikoya qilinadi.

Qissa Barnoyevning eng taniqli asarlaridan biridir. Ayrimlar qissada bolalar hayotining turli tafsilotlari oshiqcha koʻpligini tanqid qilgan boʻlsa, boshqalar bu asarning kuchli jihati degan fikrni ilgari surgan.

„Birinchi tabassum“ ilk bor Toshkent shahrida „Yosh gvardiya“ nashriyotida ayni nomli toʻplamda chop etilgan. „Birinchi tabassum“ toʻplamidan ayni nomli qissa bilan bir qatorda „Nur yogʻilgan kun“ hamda „Tutash yoʻllar“ qissalari ham oʻrin olgan.

 

Turkum:Qissalar
Farogʻat oʻlkasi

„Farogʻat oʻlkasi“ — rus yozuvchisi Ilya Brajnin qalamiga mansub ilmiy-fantastik qissa. Ilk bor 1954-yil chop etilgan.

Asarni oʻzbek tiliga Meli Joʻra va A. Rahmonqulov tarjima qilgan. Oʻzbekcha nashr 1961-yil Toshkent shahrida „Yosh gvardiya“ nashriyotida chop etilgan.

 Oʻzbekcha tarjimasi 
Asarni oʻzbek tiliga 1955-yil „Detgiz“ nashriyoti chop etgan ruscha nashridan Meli Joʻra va A. Rahmonqulov tarjima qilgan. Oʻzbekcha nashr 1961-yil Toshkent shahrida „Yosh gvardiya“ nashriyotida chop etilgan. Oʻzbek tilidagi nashrni tayyorlashda quyidagi shaxslar ishtirok etgan: N. Turmuhammedov – muharrir, D. Sinitskiy va Sh. Bulgakov – rassomlar, K. Nazarov – rasmlar muharriri, T. Rahimov – texnik muharrir, I. Hamroyev – musahhih. Kitob adadi – 15 000 nusxa.

 

 
 „Farogʻat oʻlkasi“ Lib.ru saytida 

Turkum:Qissalar
Ikki okean siri

„Ikki okean siri“ — rus yozuvchisi Grigoriy Adamov qalamiga mansub ilmiy-fantastik roman. Ilk bor 1938-yil chop etilgan. „Ikki okean siri“ni oʻzbek tiliga Lutfulla Alimov tarjima qilgan.

Romanda „Pioner“ sovet suv osti kemasining Leningraddan Vladivostokka Atlantika hamda Tinch okeanlari orqali qilgan sayohati haqida hikoya qilinadi.

 Syujeti 
Sovet diplomatining 14 yoshli oʻgʻli Pavlik Atlantika okeani shimolida minib olgan kemasi choʻkib ketishi ortidan „Pioner“ suv osti kemasi bortiga tushadi. „Pioner“ oʻzgacha kema boʻlib, u sovet ilm-fanining eng yaxshi yutuqlarini oʻzida mujassam etgan boʻladi.

Kema Yaponiyaning kuchayib borayotgan dengiz flotiga qarshi chiqish uchun Leningraddan Tinch okeani floti tomon yoʻl oladi. Romanda „Pioner“ kemasi ekipaji ushbu sayohat davomida boshidan kechirganlari haqida hikoya qilinadi.

 Qahramonlari 
 Pavlik – sovet diplomatining 14 yoshli oʻgʻli

 Oʻzbekcha tarjimasi 
Asarni oʻzbek tiliga 1954-yil „Detgiz“ nashriyoti chop etgan nashirdan Lutfulla Alimov tarjima qilgan. Oʻzbekcha nashr 1964-yil Toshkent shahrida „Yosh gvardiya“ nashriyotida chop etilgan. Oʻzbekcha nashrni tayyorlashda quyidagi shaxslar ishtirok etgan: Surayyo Saydaliyeva – muharrir, A. Vasin va B. Markevich – rassomlar, K. Nazarov – rasmlar muharriri, T. Rahimov – texnik muharrir, M. Rustamov – musahhih. Kitob adadi – 20 000 nusxa.

Turkum:Romanlar
Kuyov va kelin

„Kuyov va kelin“ — dan yozuvchisi Hans Christian Andersen qalamiga mansub ertak. Ilk bor 1843-yil chop etilgan. Ertakning bosh qahramonlari pildiroq va koptok boʻlib, unda ikkisi oʻrtasidagi munosabat haqida hikoya qilinadi.

Ertak Andersenning 1971-yil oʻzbek tilida chop etilgan toʻplamiga ham kiritilgan va toʻplam shu ertak nomi bilan nomlangan. Toshkent shahrida Adabiyot va sanʼat nashriyotida chop etilgan toʻplamga kiritilgan ertaklarni rus tilidan S. Yoʻldoshev tarjima qilgan.

 

 
 „Kuyov va kelin“ World of Tales saytida 

Turkum:Hans Christian Andersen ertaklari
Ovsar Wilson

„Ovsar Wilson“ — amerikalik yozuvchi Mark Twain qalamiga mansub roman. Ilk bor 1893-94-yillada „The Century Magazine“ jurnalida chop etilgan. Kitob oʻlaroq 1894-yil nashr qilingan. Asar bir necha tilga, jumladan, oʻzbek tiliga tarjima qilingan.

 Syujeti 
Missuri shtatining Dawsonʼs Landing shaharchasining oʻzbilarmon va egoist turgʻuni Tom Driscoll boy amakisini oʻldiradi. Hamma qotillikda italiyalik aka-uka Capellolardan gumonsiraydi.

Shaharga koʻchib kelgan David Wilson barmoq izlarini oʻrganishga qiziqadi. Oʻsha paytda jinoyatlarni barmoq izlari yordamida yechish keng tarqalmagan boʻladi. Shuning uchun ham shahar aholisi Vilson vaqtini behuda narsaga sarflaydi, deb unga „ovsar“ laqabini berishadi.

Sudda Vilson barmoq izlari yordamida qotillikni Tom amalga oshirganini dalillab beradi. Bundan tashqari, Vilson Tom goʻdakligida almashib qolganini va Driscoll oilasining haqiqiy merosxoʻri emasligini koʻrsatib beradi.

Romanda Missuridagi irqchilik tasvirlangan. Hatto qonida ozgina qora tanlilar qoni boʻlganlar ham tahqirlanadi. Bunga hamma, hatto qaysidir maʼnoda qora tanlilarning oʻzlari ham oddiy qaraydi.

 Qahramonlari 
 Roxy – qul qiz
 Thomas „Tom“ Driscoll – Percy Driscollning oʻgʻli; goʻdakligida Roxining bolasi Chambers bilan almashib qoladi
 Chambers – Roxyning bolasi
 Aka-uka Capellolar – bir-birga juda oʻxshash italiyalik egizaklar
 David "Pudd'nhead" Wilson – huquqshunos

 Oʻzbekcha tarjimasi 
Asarni oʻzbek tiliga „Pravda“ nashriyoti 1980-yil chop etgan ruscha nashridan Shoir Usmonhoʻjayev tarjima qilgan. Oʻzbekcha nashr 1986-yil Toshkent shahrida „Yosh gvardiya“ nashriyotida chop etilgan.

 
 Ovsar Wilson Project Gutenberg saytida 
 Ovsar Wilson Lib.ru saytida 

Turkum:Romanlar
Birinchi muallim

„Birinchi muallim“ — qirgʻiz yozuvchisi Chingiz Aytmatov qalamiga mansub qissa. Ilk bor 1961-yil qirgʻiz tilida chop etilgan. Qissa dastlab „Xalq muallimi haqida ballada“ deb nomlangan. 1962-yil muallifning oʻzi A. Dmitriyeva bilgan qilgan ruscha tarjimasi chop etilgan. Ruscha tarjima qirgʻizcha originalidan farq qiladi. Qissada taʼlim-tarbiyaning Qirgʻizistonning olis qishloqlariga yetib borishi haqida soʻz yuritiladi.

„Birinchi muallim“ Aytmatovning eng taniqli asarlaridan biri boʻlib, bir necha tilga tarjima qilingan. Rejissyor Andrey Konchalovskiy 1965-yil qissa asosida „Birinchi muallim“ filmini suratga olgan.

 Tarjimalari 
„Oq kema“ qissasi bir necha tilga tarjima qilingan. Muallifning oʻzi A. Dmitriyeva bilan hamkorlikda rus tiliga oʻgirgan. Ruscha tarjima ilk bor 1962-yil iyulda „Noviy mir“ jurnalida chop etilgan.

Asarni oʻzbek tiliga Zaynab tarjima qilgan. Qissa oʻzbek tilida bir necha marta chop etilgan. Jumladan, 1986-yil „Oʻqituvchi“ nashriyotida „Boʻtakoʻz“ va „Oq kema“ qissalari bilan bir qatorda toʻplam oʻlaroq bosilib chiqqan. 

 

 
 „Birinchi muallim“ Ziyouz saytida

Turkum:Qissalar
Vayronalik shunday boshlandi...

„Vayronalik shunday boshlandi...“ — nigeriyalik yozuvchi Chinua Achebe qalamiga mansub roman. Ilk bor 1958-yil Buyuk Britaniyada William Heinemann Ltd tomonidan chop etilgan. Roman ingliz tilida yozilgan zamonaviy Afrika romanlarining eng yaxshi namoyondasi oʻlaroq baholanadi.

„Vayronalik shunday boshlandi...“ Afrika maktablarida dars programmasiga kiritilgan va ingliz tilida soʻzlashuvchi dunyoda keng oʻrganiladi. Roman nomi Irland shoiri W. B. Yeatsning „Ikkinchi kelish“ deb nomlanuvchi sheʼrdagi misradan olingan.

Asarda igbolar (asarda „ibo“ deb berilgan) yetakchisi Okonkwo Umuofia deb ataluvchi xayoliy Nigeriya qishlogʻida boshidan kechirganlari haqida hikoya qilinadi. „Endi halovat yoʻq“ (1960) hamda „Xudo nayzasi“ (1964) romanlari „Vayronalik shunday boshlandi...“ romanining davomi boʻlib, bu uch roman trilogiyani tashkil etadi.

 Syujeti 
Romanda igbolar yetakchisi va kurash boʻyicha chempion Okonkwo Umuofia deb ataluvchi xayoliy Nigeriya qishlogʻida boshidan kechirganlari haqida hikoya qilinadi. Roman uch qismga boʻlingan boʻlib, birinchi qismda Okonkwoning oilasi va ulgʻayishi hamda igbolarning urf-odatlari hazida soʻz yuritiladi. Ikkinchi va uchinchi qismlarda esa Britaniya imperiyasi mustamlakachiligi hamda xristian missionerlarning igbo jamiyatiga oʻtkazgan taʼsiri haqida hikoya qilinadi.

 Qahramonlari 
 Okonkwo – igbolar yetakchisi
 Ekwefi – Okonkwoning ikkinchi ayoli
 Unoka – Okonkwoning otasi
 Nwoye – Okonkwoning oʻgʻli
 Ikemefuna – qoʻshni qabiladan garovga olib kelingan bola
 Ezinma – Okonkwoning sevimli qizi
 Obierika – Okonkwoning eng yaqin doʻsti
 Ezeudu – Umofiya qariyalaridan biri

 Oʻzbekcha tarjimasi 
Asarni oʻzbek tiliga 1964-yil „Xudojestvennaya literatura“ nashriyoti chop etgan ruscha nashrga asoslanib Sharif Yusupov tarjima qilgan. Oʻzbekcha nashr 1968-yil Toshkent shahrida Gʻafur Gʻulom nomidagi adabiyot va sanʼat nashriyotida chop etilgan. Asar oxririda V. Vavilov yozgan soʻngsoʻz keltirilgan. Oʻzbek tilidagi nashrni tayyorlashda quyidagi shaxslar ishtirok etgan: A. Quljonov – muharrir, Yu. Zorkin – rassom, N. Kalentyev – rasmlar muharriri, V. Shuklinova – texnik muharrir, S. Tohirov – musahhih. Kitob adadi – 15 000 nusxa.

Turkum:Romanlar
Zamin dargʻasi

„Zamin dargʻasi“ — rus shoiri Sergey Yesenin qalamiga mansub sheʼriy toʻplam. 1971-yil Toshkent shahrida Gʻafur Gʻulom nomidagi adabiyot va sanʼat nashriyotida 35 ming nusxada chop etilgan. Sheʼrlarni rus tilidan oʻzbek tiliga Erkin Vohidov tarjima qilgan. Toʻplamga „Zamin dargʻasi“, „Singlimga xat“, „Hayot yoʻlim“, „Xotira“, „Oʻttiz oltilar dostoni“ kabi oʻzbek tiliga ilk bor oʻgirilgan sheʼrlar ham kiritilgan.

Toʻplamga oʻzbek tilida soʻzlashuvchi kitobxonlar orasida keng tanilgan „Fors taronalari“ sheʼrlar turkumi kiritilgan. Bundan tashqari, asarga „Yigirma oltilar balladasi“, „Ulugʻ jang qissasi“, „Oʻttiz oltilar dostoni“ hamda „Anna Snegina“ doston va balladalari jamlangan.

 
 Toʻplamga kiritilgan „Fors taronalari“ turkumi Ziyouz saytida

Turkum:Sheʼriy kitoblar
Sherlock Holmes haqida hikoyalar (1966)

„Sherlock Holmes haqida hikoyalar“ — shotland yozuvchisi Arthur Conan Doyle yaratgan izquvar Sherlock Holmes haqidagi hikoyalar toʻplami. Toʻplam 1966-yil Toshkent shahrida „Yosh gvardiya“ nashriyotida chop etilgan. Oʻzbek tilidagi mazkur toʻplamga 12 ta hikoya kiritilgan.

Hikoyalarni oʻzbek tiliga 1956-yil Moskvada „Detgiz“ nashriyotida chop etilgan ruscha nashridan Vahob Roʻzimatov tarjima qilgan.

Toʻplamdagi 4 hikoya „The Adventures of Sherlock Holmes“ („Sherlock Holmes sarguzashtlari“) (1892), 3 hikoya „The Memoirs of Sherlock Holmes“ („Sherlock Holmesning memuarlari“) (1894), 5 hikoya „The Return of Sherlock Holmes“ („Sherlock Holmesning qaytishi“) (1905) toʻplamlaridan olingan.

Mazkur toʻplamni nashrga tayyorlashda quyidagi shaxslar ishtirok etgan: E. Mirobidov – muharrir, N. Seytlin – rassom, G. Jirnov – rasmlar muharriri, S. Kapriyelova – texnik muharrir, M. Azimboyeva – musahhih. Kitob adadi – 15 000 nusxa.

1989-yil „Sherlock Holmes haqida hikoyalar“ga kiritilgan 12 hikoya va yangi tarjima qilingan 6 hikoya „Yulduzcha“ nashriyotida yangi toʻplam oʻlaroq chop etilgan.

 Qahramonlari 
 Sherlock Holmes – izquvar, bosh qahramon
 Doktor Watson – Holmesning doʻsti
 Missis Watson – doktor Uotsonning rafiqasi
 Missis Hudson – Holmes turgan uyning bekasi

 Hikoyalar 
+ „Sherlock Holmes haqida hikoyalar“ toʻplamiga kiritilgan hikoyalar Hikoya Original nomi Original nashr qilingan yil Original toʻplam „Mallalar uyushmasi“
 "The Adventure of the Red-Headed League"
 1891
 The Adventures of Sherlock Holmes „Boskom vodiysining siri“
 "The Boscombe Valley Mystery"
 1891
 The Adventures of Sherlock Holmes „Labi tirtiq odam“
 "The Man with the Twisted Lip"
 1891
 The Adventures of Sherlock Holmes „Moviy karbunkul“
 "The Adventure of the Blue Carbuncle"
 1892
 The Adventures of Sherlock Holmes „Sargʻish bashara“
 "The Adventure of the Yellow Face"
 1893
 The Memoirs of Sherlock Holmes „Mesgreyvlar xonadonining udumi“
 "The Adventure of the Musgrave Ritual"
 1893
 The Memoirs of Sherlock Holmes „Holmesning soʻnggi ishi“
 "The Final Problem"
 1893
 The Memoirs of Sherlock Holmes „Boʻsh uy“
 "The Adventure of the Empty House"
 1903
 The Return of Sherlock Holmes „Internatda sodir boʻlgan hodisa“
 "The Adventure of the Priory School"
 1904
 The Return of Sherlock Holmes „Qora Piter“
 "The Adventure of Black Peter"
 1904
 The Return of Sherlock Holmes „Oltita Napoleon“
 "The Adventure of the Six Napoleons"
 1904
 The Return of Sherlock Holmes „Ikkinchi dogʻ“
Besh dona apelsin urugʻi
Aslzoda boʻydoq
Qizil xalqa
Izquvarning inqirozi
Chipor lenta
 "The Adventure of the Second Stain"
 1904
 The Return of Sherlock Holmes

 Yana qarang 
 „Sherlock Holmes haqida hikoyalar (1989)“

 

 „Zapiski o Sherloke Xolmse“ Acdoyle saytida 
 „Sherlock Holmes haqida hikoyalar“ (1989) Ziyouz saytida

Turkum:Hikoya kitoblar
Feliks Dzerjinskiy haqida hikoyalar

„Feliks Dzerjinskiy haqida hikoyalar“  – rus yozuvchisi Yuriy German qalamiga mansub hikoyalar seriyasi. Rus inqilobchisi va siyosatchisi Feliks Dzerjinskiyning hayoti va revolyutsion faoliyatiga bagʻishlangan. Hikoyalarni German Maksim Gorkiy tavsiyasi bilan yoza boshlagan. 1938-yildan boshlab jurnallarda eʼlon qilingan hikoyalar 1947-yil Leningrad shahrida „Detgiz“ nashriyotida toʻplam oʻlaroq chop etilgan.

Hikoyalar asosida 1956-yil „Za tyuremnoy stenoy“ pyesasi yozilgan. Pyesa 1950-yillarning oxiri, 1960-yillarning boshida bir necha teatrda sahnalashtirilgan. Shuningdek, 1963-yil rejissyor Meri Andjaparidze hikoyalar asosida „Slushay-ay!..“ filmini suratga olgan. Filmda hikoyalardagi kabi sovet mafkurasiga mos ravishda Dzerjinskiy obrazi ideallashtirilgan boʻlib, adabiyotshunos Lev Levin filmda „haqiqiy inqilobiy koʻtarinkilik“ borligini eʼtirof etgan.

Hikoyalarni Xayrulla Ergashev oʻzbek tiliga tarjima qilgan. Oʻzbekcha nashr 1978-yil Toshkent shahrida Gʻafur Gʻulom nomidagi Adabiyot va sanʼat nashriyotida chop etilgan. Oʻzbekcha toʻplamga ruscha nashrdagi 27 hikoyaning faqat 11 tasi kiritilgan.

 Oʻzbekcha tarjimasi 
Asarni oʻzbek tiliga 1955-yil Leningrad shahrida „Detgiz“ nashriyoti chop etgan ruscha nashridan Xayrulla Ergashev tarjima qilgan. Oʻzbekcha nashrga ruscha nashrdagi 27 hikoyaning faqat 11 tasi kiritilgan. Oʻzbekcha nashr 1978-yil Toshkent shahrida Gʻafur Gʻulom nomidagi adabiyot va sanʼat nashriyotida chop etilgan.

 Hikoyalar 
 „Repetitor“
 „Boshmoqlar“
 „Hovli sayri“
 „Turmadagi qoʻzgʻolon“
 „Qochish“
 „Novominsk qissasi“
 „Anhor“
 „Bolalar“
 „Suratlar“
 „Poʻstin“
 „Tor koʻchada“

 

 
 „Feliks Dzerjinskiy haqida hikoyalar“ Lib.ru saytida 

Turkum:Hikoya kitoblar
Eldor Zokirov

Eldor Zokirov oʻzbekistonlik illustrator, dizayner, rassomdir. Toshkent arxitektura va qurilish institutining arxitektura va reklama dizayni fakultetini bitirgan. 2006-yilda nashr etilgan Alisher Navoiyning Xamsa tarkibiga kiruvchi besh dostonini bezagan.

Eldor Zokirov chizgan "Ermitaj mushuklari" turkumidagi rasmlar unga olamshumul shuhrat keltirib, Qoʻshma Shtatlar muqolib oʻngchilari orasida "neoreaksioner mushuk" degan internet memga aylandi.
Internet fenomeni

Internet fenomeni yoki internet memi deb kishidan kishiga internet orqali tarqaluvchi biror faoliyat, tushuncha, shior yoki mediaga aytiladi. Misol qilib jamoat joylarida yerga yotib suratga tushish ("planking") va Harlem Shake musiqasiga raqsga tushayotganlarni videoga olishni keltirish mumkin.
 
Mem lugʻatda "odamdan odamga tarqaluvchi gʻoya, feʼl-atvor, yoki uslub" deb taʼriflanadi.Meme. Merriam-Webster Dictionary Internet memi tasvir, havola, video, vebsayt yoki hashtag shaklida boʻlishi mumkin. Shunchaki soʻz yoki ibora, jumladan atayin xato yozilgan ibora boʻlishi ham mumkin. Bunday memlar odamlar orasida ijtimoiy tarmoq, blog, email yoki yangiliklar orqali tarqaladi. Internet memlari internet madaniyatining katta qismidir.

Mem soʻzini Richard Dawkins 1976-yilgi Xudbin gen kitobida madaniy axborot tarqalishini tushuntirish uchun kiritgan; Internet memi esa shu mem tushunchasining internetga oid qismidir.

 The Internet and Memetics , Gary Marshall

Turkum:Internet
Turkum:Internet slengi
Taras Bulba

„Taras Bulba“  — rus yozuvchisi Nikolay Gogol qalamiga mansub qissa. Ilk bor 1835-yil muallifning „Mirgorod“ qissalar toʻplamida chop etilgan.

Qissada zaporojyelik kazak Taras Bulba va uning oʻgʻillari Ostap va Andriyning polyaklarga qarshi kurashdagi ishtiroki haqida hikoya qilinadi. Asar tarixiy hodisalarga asoslanib yozilgan. Qissa bir necha tilga, jumladan, oʻzbek tiliga tarjima qilingan.

 Syujeti 
Qissaning asosiy qahramonlari zaporojyelik kazak Taras Bulba va uning oʻgʻli Ostap va Andriydir. Oʻgʻillar Kiyev akademiyasida tahsil olib, uyga qaytib kelishadi. Soʻngra ota va ikki oʻgʻil zaporojyelik kazaklar markazi Sechga otlanadilar.

Sechda qahramonlar boshqa kazaklarga qoʻshilib, polyaklarga qarshi jang qiladilar. Oʻqishda polyak qizni sevib qolgan Andriy sevgilisi oldiga borib, polyaklar safiga qoʻshiladi. Bundan jahli chiqqan ota janglarning birida oʻgʻlini oʻldiradi. Ostapni esa polyaklar asir olib, dorga osadi. Janglarning birida Taras Bulbani ham asir olib, qatl etishadi.

 Qahramonlari 
 Taras Bulba – zaporojyelik kazak
 Ostap – Taras Bulbaning katta oʻgʻli
 Andriy – Taras Bulbaning kichik oʻgʻli
 Nikolay Pototskiy – polyak siyosatchisi va harbiy yetakchisi

 Oʻzbekcha tarjimasi 
Asar oʻzbek tilida bir necha marta nashr qilingan. Ilk bor 1952-yil Toshkent shahrida OʻzSSR Taʼlim va pedagogika nashriyotida chop etilgan. Oʻzbek maktablari uchun moʻljallangan ushbu nashrda ruscha-oʻzbekcha lugʻat keltirilgan.

Qissa 1976-yil Toshkent shahrida „Yosh gvardiya“ nashriyotida qayta chop etilgan. Mazkur nashrni tayyorlashda quyidagi shaxslar ishtirok etgan: Nabi Alimuhamedov – tarjimon, A. Shomirzayev – muharrir, I. Kart – rassom, Q. Aliyev – rasmlar muharriri, T. Gulak – texnik muharrir, M. Toirov – musahhih. Kitob adadi – 60 000 nusxa.

 

 
 „Taras Bulba“ Lib.ru saytida 

Turkum:Qissalar
Qizcha va qushqanot

„Qizcha va qushqanot“  — ukrain yozuvchisi Vladimir Kiselyov qalamiga mansub bolalar uchun moʻljallangan roman. Muallif asarni 1966-yil yozgan. Romandagi sheʼrlarni Leonid Kiselyov yozgan. „Qizcha va qushqanot“ni oʻzbek tiliga Meli Normatov bilan Jamol Erkinxoʻjayev tarjima qilgan.

Asardagi hodisalar 1960-yillarda Kiyev shahrida sodir boʻladi. Bosh qahramon Olya va uning doʻstlari qush kabi qanot qoqib uchadigan moslama ixtiro qiladilar va birga turli tajribalarni oʻtkazadilar.

 Syujeti 
Asardagi hodisalar 1960-yillarda Kiyev shahrida sodir boʻladi. Oʻn uch yoshli Olya kimyo va sheʼriyatga qiziqadi va doʻstlari bilan uchuvchi moslamani ixtiro qiladi. Olya sinfdan qolgan oʻquvchi Kolyaga doskaga chiqishdan qoʻrqmaslikni oʻrgatadi. Olya va Kolya yaqin doʻstlarga aylanadilar.

 Qahramonlari 
 Olya – oʻn uch yoshli qizaloq, bosh qahramon
 Kolya – sinfdan qolgan bolakay, Olyaning doʻsti
 Lena – aʼlochi oʻquvchi va bilagʻon
 Vitya – Olyaning yana bir doʻsti

 Oʻzbekcha tarjimasi 
„Qizcha va qushqanot“ni oʻzbek tiliga 1968-yil „Detskaya literatura“ nashriyoti chop etgan ruscha nashridan Meli Normatov bilan Jamol Erkinxoʻjayev tarjima qilgan. Oʻzbekcha nashr 1974-yil Toshkent shahrida „Yosh gvardiya“ nashriyotida chop etilgan. Oʻzbek tilidagi nashrni tayyorlashda quyidagi shaxslar ishtirok etgan: Surayyo Saydaliyeva – muharrir, A. Shterenberg – rassom, L. Miroyedova – muqova rassomi, K. Nazarov – rasmlar muharriri, L. Shishikina – texnik muharrir, M. Ilyosov – musahhih. Kitob adadi – 45 000 nusxa.

 
 „Qizcha va qushqanot“ Lib.ru saytida 

Turkum:Romanlar
Mary Poppins (toʻplam)

„Mary Poppins“ — britan yozuvchisi P. L. Travers qalamiga mansub sakkizta ertak-qissalar seriyasi. 1934-yildan 1988-yilgacha boʻlgan davrda chop etilgan. Seriya rasmlarini Mary Shepard chizgan.

Kitoblar seriyasi bir necha tilga, jumladan, oʻzbek tiliga tarjima qilingan. Ilk oʻzbekcha tarjima 1975-yil Toshkent shahrida „Yosh gvardiya“ nashriyotida chop etilgan. Mazkur toʻplamga Poppins haqida muallif yaratgan sakkiz qissaning ikkitasi kiritilgan. Qissalarni rus tilidan oʻzbek tiliga Surayyo Saydaliyeva tarjima qilgan. Toʻplamga „17-uy“ hamda „Mary Poppinsning qaytib kelishi“ qissalari kiritilgan.

 Kitoblar 
 17-uy (1934) 
„17-uy“ Marry Poppins haqidagi birinchi kitob boʻlib, ilk bor 1934-yil chop etilgan. Unda London shahrining Cherry Tree Lane koʻchasidagi 17-xonadonda yashovchil mister va missis Banks , ularning farzandlari Jane va Michael hamda egizaklar John va Barbara haqida hikoya qilinadi. Bolalarning enagasi Katie Nana jahl bilan chiqib ketishi ortidan kuchli sharqiy shamol enaga Mary Poppinsni katta sumkasi bilan birga xonadonga olib keladi. Poppins enagalik qilishga rozi boʻladi („shamol oʻzgargunicha“). Bolalar enagalari qattiqqoʻl, maqtanchoq va qoʻpol boʻlishiga qaramasdan, sehrgara oʻxshash ajoyib shaxs ekanligiga amin boʻladilar. Mary Poppins bolalar bilan turli qiziqarli mashgʻulotlarni bajaradi. Asar soʻnggida qilgan ishlaridan qoniqqan enaga soyabonini ochadi, gʻarbdan esgan shamol esa uni olib ketadi.

 Mary Poppinsning qaytib kelishi (1935) 
„Mary Poppinsning qaytib kelishi“ enaga Marry Poppins haqidagi ikkinchi kitobdir. Poppins ketganidan keyin Bankslar xonadonida tinchlik yoʻqoladi. Kunlarning birida Michael varrak uchiradi. Varrak oʻzi bilan birga Poppinsni olib tushadi. Poppins Bankslar xonadoniga qaytib, yana bolalarga enagalik qila boshlaydi. Bolalar yana bir bor Poppins bilan turli-tuman ajoyib sarguzashtlarni boshdan kechiradilar. Poppins bu safar ham Bankslar xonadonini tark etadi, ammo ehtiyoj tugʻilsa yana qaytishini aytadi.

 Oʻzbekcha tarjimasi 
Qissalarni rus tilidan oʻzbek tiliga Surayyo Saydaliyeva tarjima qilgan. Toʻplam 1975-yil Toshkent shahrida „Yosh gvardiya“ nashriyotida chop etilgan. Oʻzbek tilidagi ushbu toʻplamga faqat „17-uy“ (1934) hamda „Mary Poppinsning qaytib kelishi“ (1935) qissalari kritilgan.

 

 

Turkum:Ertaklar toʻplamlari
Ustasi farang

„Ustasi farang“ — turk yozuvchisi Oʻrxon Kamol qalamiga mansub hikoyalar toʻplami. Toʻplamga muallifning 21 hikoyasi kiritilgan. Hikoyalarning aksari Kamolning „Birodarlik ulushi“ toʻplamidan olingan. Hikoyalarni rus tilidan oʻzbek tiliga Ahmad Qurbonbekov tarjima qilgan. Toʻplamga kiritilgan hikoyalar Kamolning boshqa ishlari kabi sotsialistik realizm janrida yozilgan.

 Hikoyalar 
+HikoyaRuscha nomiOriginal turkcha nomi1TelefonТелефонTelefon2FarroshМусорщикÇöpçü3Birodarlik ulushiБратская доляKardeş Payı4DalilДоводDelil5Boshliqlar va xodimlarНачальники и подчиненныеAmir-Memur6Oʻn liraДесять лирOn Beş Kuruş (On Lira)7Arzlar eshitiladigan kunДень выслушивания жалобDert Dinleme Günü8Ish tashlashЗабастовкаGrev9Ustasi farangДеловой человекİşadamı10Koʻcha kotibiУличный писарьİstidacı11QuvonchРадостьSevinç12Qasoskor sehrgarМстительная волшебницаHamam Anası13Boshi berk koʻchaГлухой переулокArka Sokak14Bir liraОдна лираBir Lira15Non, sovun va muhabbatХлеб, мыло и любовьEkmek, Sabun ve Aşk16Badaxloq xotinДурная женщинаKötü Kadın17HadikСтрахKorku18MarhumaПокойницаBir Ölüye Dair19KaterdaНа катереMotorda20Shuhut va uning xotiniШухут и его женаÇamaşırcının Kızı21UyquСонUyku

 Oʻzbekcha tarjimasi 
„Ustasi farang“ni oʻzbek tiliga 1967-yil „Nauka“ nashriyoti chop etgan ruscha nashridan Ahmad Qurbonbekov tarjima qilgan. Oʻzbekcha nashr 1972-yil Toshkent shahrida Gʻafur Gʻulom nomidagi adabiyot va sanʼat nashriyotida chop etilgan.

 

Turkum:Hikoya kitoblar
The Adventures of Sherlock Holmes

„The Adventures of Sherlock Holmes“ — shotland yozuvchisi Arthur Conan Doyle yaratgan izquvar Sherlock Holmes haqidagi 12 hikoyani oʻzida jamlagan toʻplam. Ilk bor 1892-yilning 14-oktabrida chop etilgan. Unga kiritilgan individual hikoyalar 1891-yilning iyunidan 1892-yilning iyuligacha „The Strand Magazine“ jurnalida nashr qilingan.

Toʻplamga kiritilgan hikoyalar xronologik ketma-ketlikda berilmagan. Barcha hikoyada uchraydigan obrazlar Holmes hamda doktor Watson obrazlaridir. Hikoyalar birinchi shaxsda Watson nuqtai nazaridan soʻzlab beriladi.

Umuman olganda, „The Adventures of Sherlock Holmes“ga kiritilgan hikoyalarda Holmes ijtimoiy nohaqliklarni aniqlashga va ularni tuzatishga urinadi. Holmes adolatga yangicha, odilroq nazar bilan qaraydi. Hikoyalar kitobxonlar va tanqidchilar tomonidan yaxshi kutib olingan hamda „The Strand Magazine“ obunachilari sonini oshirgan. Natijada Doyle keyingi hikoyalari uchun nashriyotdan koʻproq haq talab qila olgan. Toʻplamning birinchi hikoyasi boʻlmish „Izquvarning inqirozi“da Irene Adler obrazi ilk bor gavdalanadi. Bu obraz Doylening bitta hikoyasida tilga olingan boʻlsa-da, Holmes haqidagi zamonaviy ekranizatsiyalarda muhim rol oʻynaydi. Adler odatda Holmesning ishqiy qiziqishi oʻlaroq tasviralanadi. Doyle mazkur toʻlamga kiritilgan 4 hikoyani oʻzining Holmes haqidagi eng sevimli 12 hikoyasi qatoriga qoʻshgan. Muallif „Chipor lenta“ hikoyasini eng sevimli asari oʻlaroq koʻrsatgan.

 Hikoyalar 
+ „The Adventures of Sherlock Holmes“ toʻplamiga kiritilgan hikoyalar Hikoya Original nomi Originali ilk bor nashr qilingan sana1 „Izquvarning inqirozi“
 "A Scandal in Bohemia"
 1891-yil iyul2 „Mallalar uyushmasi“
 "The Adventure of the Red-Headed League"
 1891-yil avgust3 „Shaxsiyatni aniqlash“
 "A Case of Identity"
 1891-yil sentabr4 „Boskom vodiysining siri“
 "The Boscombe Valley Mystery"
 1891-yil oktabr5 „Besh dona apelsin urugʻi“
 "The Five Orange Pips"
 1891-yil noyabr6 „Labi tirtiq odam“
 "The Man with the Twisted Lip"
 1891-yil dekabr7 „Moviy karbunkul“
 "The Adventure of the Blue Carbuncle"
 1892-yil yanvar8 „Chipor lenta“
 "The Adventure of the Speckled Band"
 1892-yil fevral9 „Muhandis barmogʻi“
 "The Adventure of the Engineer's Thumb"
 1892-yil mart10 „Asilzoda boʻydoq“
 "The Adventure of the Noble Bachelor"
 1892-yil aprel11 „Berill toj“
 "The Adventure of the Beryl Coronet"
 1892-yil may12 „Mis qora qayinlar“
 "The Adventure of the Copper Beeches"
 1892-yil iyun

 

 „The Adventures of Sherlock Holmes“ Gutenberg loyihasida 

Turkum:Hikoya kitoblar
Koʻr muzikachi

„Koʻr muzikachi“  — rus va ukrain yozuvchisi Vladimir Korolenko qalamiga mansub qissa. Ilk bor 1886-yil chop etilgan. 1898-yil kitob oltinchi bor nashr etilganidan keyingina Korolenko asar matnini tahrir qilishdan to‘xtadiSelivanova, S. Commentaries to The Blind Musician. The Selected Works by V.G. Korolenko. Moscow, Pravda Publishers, pp. 328-329.

Qissada onadan koʻzi ojiz boʻlib tugʻilgan isteʼdodli bola haqida hikoya qilinadi. Asarni oʻzbek tiliga Tojiboy Qosimov tarjima qilgan.

 Syujeti 
Ukraina janubi-gʻarbida qishloqda yashovchi boy pomeshchiklar uyida koʻr bola tugʻiladi. Unga Pyotr ismini berishadi. Bolaning onasi hamda togʻasi Maksim bolakayga ovozlar maʼnosini va jismlarni ushlab aniqlashni oʻrgatadilar.

Pyotrda Evelinadan boshqa doʻsti boʻlmaydi. Ulgʻaygach ikkisining doʻstligi yanada kuchayadi. Pyotr Evelinaga uylanadi, juftlik oʻgʻil koʻradi. Otasi oʻgʻli ham koʻri boʻlishidan qoʻrqadi. Ammo bolasi soppa-sogʻ boʻladi.

Oradan uch yil oʻtib Pyotr musiqiy isteʼdodi tufdayli nom chiqaradi. Kiyevda koʻplab odam koʻr muzikachi ijrosini eshitish uchun toʻplanadi. Maksim Pyotr hayotni toʻliq his qilganiga amin boʻladi, bunga oʻz hissasini qoʻshganidan suyunadi.

 Qahramonlari 
 Pyotr – koʻr muzikachi
 Maksim – Pyotrning togʻasi
 Evelina – Pyotrning rafiqasi

 Oʻzbekcha tarjimasi 
Asarni oʻzbek tiliga Korolenkoning 1953-yil „Pravda“ nashriyoti chop etgan „Asarlar“ toʻplamidan Tojiboy Qosimov tarjima qilgan. Oʻzbekcha nashr 1981-yil Toshkent shahrida „Yosh gvardiya“ nashriyotida chop etilgan. Oʻzbekcha nashrni tayyorlashda quyidagi shaxslar ishtirok etgan: D. Bekilova – muharrir, A. Vizel – rassom, A. Gʻulomov – rasmlar muharriri, L. Burkina – texnik muharrir, M. Yunusova – musahhih. Kitob adadi – 75 000 nusxa. Shuningdek, qissa „Chinovnikning oʻlimi. Koʻr muzikachi“ toʻplamiga ham kiritilgan.
 

Turkum:Qissalar